1 O gôlôac Israel, aŋô biŋ tonec ma akêŋ taŋem taŋiboa, taŋ kataŋ kêtu amacŋa naŋ.
2 "Awêtakiŋ Israel gêjac tau êndu, eŋ oc êndi sa êtiam atom.
"Malac taŋ êkêŋ lau 1,000 sêsa sêna naŋ,
nêŋ lau 100 geŋ sêmoa mateŋ jali.
Ma malac, taŋ êkêŋ lau 100 sêsa sêna naŋ,
"Ansom aê, go amoa matem jali,
ma asêlêŋ alom Berseba ana atom.
Gebe Gilgal oc êŋgôŋ kapoacwalô aŋga gamêŋ jaêc biŋŋanôgeŋ,
6 Ansom Apômtau, go amoa matem jali.
Embe masi, go eŋ êpoa lasê êtôm ja e êndaŋgac gôlôac Josep su,
ma ŋac teŋ êmoa Betel, gebe ênac ja tau êmac atom.
ma akôniŋ biŋgêdêŋ tôŋ gêc nom.
to gêgôm geleŋŋa ŋakesec kêsa,
ŋac taŋ kêkalem gwêc ma kêsêwa kêsêp nom naŋ,
ênê ŋaê gebe Apômtau.
ma gêgôm malac ŋajaŋa kêtu gasaŋ.
to sê kanôŋ ŋac, taŋ kêsôm biŋŋanô naŋ.
11 Amac akwê andu ŋa poc, taŋ apa e ŋatip kêsa naŋ,
mago oc aŋgôŋ andu tau ŋalêlôm atom.
Amac asê kôm wainŋa ŋajam,
mago oc anôm wain tau atom,
to akac eŋ, gebe êkêŋ polom êndêŋ amac.
ma nêm sec kapôêŋanô.
ma akô ŋac ŋalêlôm sawa auc aŋga amêtôc biŋ ŋamala naŋ.
13 Kêtu tonaŋŋa tec ŋac tokauc oc ênam tau tôŋ êndêŋ têm tonec,
gebe têm tau têm sec.
14 Ansom gêŋ ŋajam, ansom gêŋ sec atom,
gebe amoa matem jali.
amboac asôm su.
to amansaŋ biŋgêdêŋ aŋga mêtôc ŋamala,
ec Apômtau, lausiŋ undambêŋa nêŋ Anôtô,
taê walô Josepnê gôlôac ŋapopoc.
16 Amboac tonaŋ Apômtau, lausiŋ undambêŋa nêŋ Anôtô,
"Taŋiboa êpi êtôm malacluŋ samobgeŋ.
Ma lau sêmôêc gebe 'Ojae, ojae' êtôm intêna samob.
to êsêac, taŋ têtaŋ taŋiboa kêtu tôŋ naŋ, gebe sêpuc taŋiboa sa.
Apômtaunê biŋ tau tonec.
18 Ojae amac, taŋ ajam awem su Apômtaunê bêc.
Ajam awem su bêc tonaŋ kêtu ageŋŋa.
Bêc tonaŋ ŋakesec, ŋawê atom.
19 Oc êtôm ŋac teŋ gêc lewe su,
mago gêdac bôclai teŋ,
ma moac teŋ gêŋac eŋ.
20 Apômtaunê bêc tau ŋakesec, ŋawê atom,
ŋakanuc ma ŋawasi masi.
ma nêm akac taôm sa omŋa gêjac aê matocanô ŋajam atom.
22 Ma amac embe akêŋ daja to dadaŋge êndêŋ aê,
oc jakôc sa atom.
Aê matoc ê nêm bulimakao kêtôp ŋajam, taŋ akêŋ êtu dawama naŋ atom.
23 Aêc su tonêm wê ŋakicsêa aŋga aêŋoc.
Aê gabe jaŋô nêm gêŋ wêŋa êtaŋ atom.
ma biŋgêdêŋ êtôm bu, taŋ keseleŋ gedeŋ tôŋgeŋ naŋ.
25 "O gôlôac Israel, amac akêŋ daja to da ŋagêdô gêdêŋ aê gêdêŋ taŋ amoa gamêŋ sawa kêtôm jala 40 naŋ, me masi. 26 Tec galoc akôc nêm kiŋ Sakut to amacnêm gwam utitalataŋa Kaiwan, taŋ amasaŋ kêtu amac taômŋa naŋ, sa 27 gebe aê oc jawê amac aka lêlêc Damaskus su naasêp kapoacwalô." Apômtau taŋ nê ŋaê gebe lausiŋ undambêŋa nêŋ Anôtô naŋ, kêsôm biŋ tonaŋ. * Sakut agêc Kaiwan nêŋ ŋam gêc awê atom, moae têtu lau Babel nêŋ anôtôi jaba.
